I snart tre år har der ligget en stak polyester stofruller og ventet i vores depot. Tekstilerne fik vi fra en gardinforretning på Jagtvej, da de skulle lukke ned. Nu har har vi fundet rullerne frem, leget med dem og brugt nogle af formerne fra vores små vægværker og hæklede planter og forstørret universet op. Vi har understreget legen i collagerne med synlige kontrast overlock sømme, applikationer og stærke farver med motiver af mega planter, sol og måne. Materialet giver en lethed og gennemsigtighed, så motiver, sømme og farver får et flot spil i sollyset. Som bonus kan gardinerne kan bruges på begge sider. Gardinet måler ca. bredde 140 cm. længde 227 cm. (inkl. løbegang på 8 cm) Ved vask af gardinet, anbefaler vi at dette gøres ved 30 grader. Bemærk at de sidste to fotos ikke er en del af dette produkt, men blot stemningsbilleder.